་སྔོ་ཐལ་སྤུངས་ལ་རྩེ། །
འཕོ་རྒྱུ་ཅི་ཡོད་དེ་ལ་འཕོ། །
དཀར་པོ་ལ་གྱེན་གཤགས། །
ནག་པོ་ལ་ཐུར་གཤགས། །
ཁྲ་བོ་ལ་གཞུང་གཤགས། །
དཀར་རིལ་དམར་རིལ་སྒྲིམ་ལུགས་སུ་མཁས་རེད། །
རྡོ་རྗེའི་བྲག་ལ་འགྱིང་ལུགས་སུ་མཁས་བལྟ། །
དཀར་ཡོལ་ཉོ་དུས་ཁྲ་ལ་བལྟ། །
དགོ་ཕོ་གསོད་དུས་རྫི་ལ་བལྟ། །
དཀར་པོ་གཡའ་ལམ་སེལ། །
མི་ཁ་རྫ་ཆུས་དག །
དཀར་འོ་མའི་ལོ་རྒྱུས་ཤོད་དུས། །
རྐན་ལ་མངར་སིལ་ལངས། །
སྐྱུར་ད་རའི་ལོ་རྒྱུས་ཤོད་དུས། །
2

མགོ་ལ་འདར་སིལ་རྒྱག །
དཀར་དཀར་སོ་དང་སེན་མོ། །
ནག་ནག་སྐྲ་དང་ཁ་སྤུ། །
དཀོན་མཆོག་ནམ་མཁར་ཡོད་ཀྱང་། །
བདེན་རྫུན་ས་གཞི་ལ་ཡོད། །
བཀའ་རྡོ་རྗེ་གཅོད་པ། །
གསུང་སྤུ་གྲི་ངར་མ། །
བཀའ་དྲིན་ལ་བསམ་ཤེས་མེད་ལེ། །
དྲིན་ལན་ལ་ལོག་འཇལ། །
བཀའ་དཔོན་གྱིས་གནང་དུས་ཡིད་ཐང་ཆད། །
བྲག་ཐོག་གིས་གཏོར་དུས་ཁོབ་སྒྲ་ཆེ། །
ཁྱུག་ཁྱུག་ཉ་མོ་འདྲ་དེ། །
གཙང་ཆབ་ཆུ་ལ་བསྐྱུར་ན་ངའི་ལག་རེད། །
ཧྲིལ་ཧྲིལ་སྒོང་ང་འདྲ་དེ། །
རྡོ་རྗེ་བྲག་ལ་བརྡབས་ན་ངའི་ལག་རེད། །
རྐང་ཆད་རྒྱུ་མ། །
ལག་ཆད་གློ་བ། །
3

རྐང་ཡ་མེད་ལེའི་ཞབས་བྲོ། །
ལག་ཡ་མེད་ལེའི་ཐལ་རྡེབ། །
རྐང་པ་ཆག་ཀྱང་དཀྱིལ་ཀྲུང་མི་ཞིག །
ལག་པ་ཆག་ཀྱང་ཕྱག་རྒྱ་མི་ཞིག །
རྐང་ལྷམ་ཆུང་མ་ཡངས་ཕན་ཆད་ལ། །
དམའ་ས་གཞི་ཡངས་དང་མ་ཡངས་མེད། །
མགོ་ཞྭ་མོ་མ་ཡངས་ཕན་ཆད་ལ། །
གནམ་ཨ་སྔོན་ཡངས་དང་མ་ཡངས་མེད། །
རྐུན་མ་ནང་ལ་བཞག །
སྒོ་ལྕགས་ཕྱི་ལ་བརྒྱབ། །
ན་མ་ཡུལ་གྱི་བསྟན་དགྲ། །
སྤྱང་ཀི་ཕྱུགས་ཀྱི་སྤྱི་དགྲ། །
རྐུན་མའི་རྟ་དེ་ཁྲམ་པས་ཁྱེར། །
ལས་སྐྱིད་སྡུག་ཅི་ཡོད་དེ་དུས་ཤེས། །
སྤྱང་ཁུའི་རྔ་མ་འཕར་རས་བཅད། །
ཚ་ན་ཅི་གདའ་དེ་དུས་ཤེས། །
རྐུ་ཤ་དམར་པགས་དམར་སྟེང་ལ་བརྒྱབ། །
རྗེས་ག་མ་རུ་རིང་སྒོ་ལ་ཟུག །
4

རྐུ་མི་བྱེད་རྒྱལ་པོའི་མདུན་ཁས་བླངས། །
རྫུན་མི་ལབ་ཨ་མའི་མདུན་དམ་བཞག །
རྐུ་རྒྱག་ན་དུད་ཚང་མནའ་མས་རྒྱག །
གཡག་གློད་ན་བྲག་ཁུང་མཚམས་པས་གློད། །
རྐུན་མ་གཡག་མགོ་ལ་བསྡད། །
ཤགས་རྭ་རྩེ་ལ་བརྒྱབ། །
རྐུ་རྫུན་གཉིས་ལ་དོགས་གཏད། །
ལྷ་ཆོས་གཉིས་ལ་ཕུགས་གཏད། །
རྐུ་མ་ཤེས་ཨ་ཁུའི་ཙམ་ཁུག་བརྐུས། །
ཕྱིས་མ་ཤེས་བརླ་ལྡེབས་གཡས་ལ་ཕྱིས། །
རྐུན་མ་ལ་དཔའ་དར། །
སྤྱང་ཁུ་ལ་ཚེ་ཐར། །
རྐུན་མ་གནོང་ཆེན་གྱིས་མི་གསོད། །
ཕུང་མོ་གནོང་ཆེན་གྱིས་རྫ་གཅོག །
རྐུ་ཡིད་ལ་བཞག་ན། །
འཇབ་ཞར་དང་ཞོར། །
རྐྱང་ཁ་དཀར་བུ་ལ་རྒྱུག་བསླབ་མི་དགོས། །
5

ན་ཆག་ཚེ་ཐུལ་ལེ་རྒྱུག་འགྲོ། །
འབྲོང་བྲེ་སེར་བུ་ལ་བརྡུང་བསླབ་མི་དགོས། །
རྫ་མེ་སྟག་ཁྲོམ་སེ་བརྡུང་འགྲོ། །
རྐྱང་ཤ་འདྲོགས་བོང་བུ་སྒ་འདྲོགས། །
སྐད་མེད་ལེ་ར་སྐད་འགུག་འདོད་ཚ། །
འཕྱོར་མེད་ལེ་སྔོ་ཡ་འཁྲུ་འདོད་ཚ། །
སྐབས་རེ་སྐྱག་སྐམ་དགོ་རུས་བྲུས། །
སྐབས་རེ་གཉང་ཞགས་འདོམ་ལ་འཇལ། །
སྐུ་གཟུགས་མདའ་ལས་འདྲོང་དུས། །
ང་ཡིན་ཁོ་ཡིན། །
ཁ་ལས་གྲོད་པ་མཐོ་དུས། །
ང་མིན་ཁོ་མིན། །
སྐེ་གཡས་གཡོན་ཁྲག་ལ་གར་སླ། །
གཞོགས་གཡས་གཡོན་སྤུ་ལ་སྲབ་མཐུག །
དཀོར་གཉེར་དག་འདོད་ཆེ་ན། །
གསེར་སྐུ་ཟངས་ལ་བསྒྱུར། །
སྐེ་ཁྱེར་ནས་ཞགས་པ་མ་ཉོ། །
རྡོ་ཁྱེར་ནས་རྫ་ཁོག་མ་ཉོ། །
6

སྐོམ་ན་ཀོང་ཆུ་མི་འཐུང་ལེ། །
བྲེ་སེར་འབྲོང་གི་གཤིས་ཀ་རེད། །
སྡུག་ན་མིག་ཆུ་མི་གཏོང་ལེ། །
སྐྱེས་པ་ཕོ་ཡི་གཤིས་ཀ་རེད། །
སྐོར་ཤེས་ན་སྐོར་མོ་སྒོར་སྒོར་རེ། །
སྐོར་མ་ཤེས་སྐོར་མོ་མགོ་འཁོར་རེད། །
སྐྱ་རྩྭ་བསློགས་ན་སྔོ་རྩྭ། །
འཕྱི་ཚང་སློག་དུས་གྲུམ་ཚང་། །
སྐྱ་ག་ཕྲ་མོ་ཚང་གཅིག་ནང་། །
མ་ཕྲ་བུ་ནག་ཡོང་དོན་མེད། །
སྐྱག་རྫུན་སྐད་ཆའི་འགྲོ་ཕྱོགས་རེད། །
མནའ་སྐྱེལ་བསམ་དོན་འགྲུབ་ཆེད་རེད། །
སྐྱག་རྫུན་དཔོན་པོས་བཤད། །
ཉེས་ཆད་གཡོག་པོར་བཀལ། །
སྐྱིད་སྡུག་ཕྱུག་པོའི་བུ་ལ་ཡོད། །
དར་རྒུད་དམར་ཡག་སྟག་ལ་ཡོད། །
སྐྱིད་ཆེ་ནས་བྲེ་སེར་རྫ་མགོ་འགྲིམ་ལེ་མ་རེད། །
7

སྡུག་ཆེ་ནས་གླང་རྒན་ཁེར་སྡོད་བྱས་ལེ་རེད། །
སྐྱིད་ཆེ་ནས་རྒྱལ་ཁམས་འགྲིམ་ལེ་མ་རེད། །
སྡུག་ཆེ་ནས་ས་མཐའ་སྐོར་ལེ་རེད། །
སྐྱིད་ན་སྐྱ་ག་ཁྲ་མཉམ། །
སྡུག་ན་ཨོ་རོག་ནག་མཉམ། །
སྐྱིད་ན་ནམ་མཁའི་བྱ་འཁོར། །
སྡུག་ན་རང་གི་བུ་བྲོས། །
སྐྱིད་ན་མགོ་འཕང་མ་མཐོ། །
སྡུག་ན་མགོ་འཕང་མ་དམའ། །
སྐྱིད་སྤང་དཀར་རྩྭ་ལ་མཉམ་ཟ། །
སྡུག་གྲོག་རོང་ཆུ་ལ་མཉམ་འཐུང་། །
སྐྱིད་པོ་ཡོང་བའི་རེ་བ་ལ། །
སྡུག་པོ་མྱོང་རིང་མྱོང་ཚད་རེད། །
སྐྱིད་སྡུག་དགོ་ཕོའི་རྭ་ཚིགས། །
སྒང་གཤོང་སོག་ལེའི་ཉག་ཁ། །
སྣ་ཚོགས་མོག་རོའི་སྤུ། །
རྒྱགས་ལྟོགས་ཁོལ་མོའི་དབུགས། །
8

སྐྱིད་ཕྱོགས་ཀུན་འདུས། །
སྡུག་ཕྱོགས་ཀུན་བྲོས། །
སྐྱིད་པོ་གསུམ་གྱི་སྐྱིད་རྒན་བྱེད་མྱོང་། །
ཨུ་རྒྱན་པད་མའི་ཆོས་གཡོག་བྱེད་མྱོང་། །
སྡུག་པོ་གསུམ་གྱི་སྡུག་རྒན་བྱེད་མྱོང་། །
སྲིན་པོ་མགོ་དགུའི་ར་རྫི་བྱེད་མྱོང་། །
སྐྱིད་ལེའི་ལྷ་ཡུལ་མཇལ་མ་མྱོང་། །
སྡུག་ལེའི་དམྱལ་བ་མྱོང་མ་མྱོང་། །
སྐྱིད་པོ་བྱུང་ལེ་རང་གིས་མི་ཚོར། །
སྡུག་པོ་མྱོང་ལེ་གཞན་གྱིས་མི་ཚོར། །
སྐྱེ་བ་སྔོན་མའི་ལས། །
ཡུལ་ཆུ་སྔོན་མོའི་འབབ། །
སྐྱེ་འཆི་ཉི་ཟླ་གཉིས་ལ་ཡོད། །
ཞིག་རལ་རྡོ་རྗེའི་བྲག་ལ་ཡོད། །
སྐྱེས་ཕོ་རབ་གྲགས་གྲགས་ས་མཐར་གྲགས། །
འབྲུག་ཕོ་ཐོང་གྲགས་གྲགས་གནམ་མཐར་གྲགས། །
སྐྱོན་མེད་མི་ལ་རས་པ། །
ཉེས་མེད་དམ་པ་སངས་རྒྱས། །
9

སྐྱོན་ཅན་གཅིག་གི་རིང་ལ། །
སྐྱོན་མེད་བརྒྱ་ཤི། །
སྐྱོན་མེད་ཡོན་ཏན་ཚང་ལེ་དེ། །
རྗེ་བཙུན་མི་ལ་རས་པ་རེད། །
མཛེར་མེད་འདྲོང་དང་ལྡན་ལེ་དེ། །
བྱང་ཆུབ་དཔག་བསམ་ལྗོན་ཤིང་རེད། །
ལྐུགས་པས་གྲུང་གྲུང་བྱེད་དུས། །
གླེན་རྟགས་ཅི་ལས་ཚ། །
ལྐུགས་པས་ར་སྒྱེ་ཟེད་མ་ཤེས། །
གླེན་པས་ར་རོ་བླུག་མ་ཤེས། །
ལྐོག་གཏམ་ལྷ་བཟོའི་རི་མོ་འདྲ། །
ངོ་ཡ་དཀར་ལ་ངོ་ཡ་ནག །
ཁ་ལ་པད་མའི་མདྭངས། །
ཞེ་ལ་དགོ་རུའི་ཀྱོག །
10

ཁ་ཆུང་པད་མ་གྲུ་བཞི་དེ། །
ལབ་ལེའི་ཉིན་མོ་ཚེས་གདའ། །
ལག་ཆུང་རྒྱལ་བ་རིགས་ལྔ་དེ། །
འགུལ་ལེའི་ཉིན་མོ་ཚེས་གདའ། །
ཁ་ནས་མར་ཁུ་འཛགས། །
མིག་ལ་ཆས་སྦྱར། །
ཁ་བདེ་ཅན་གྱིས་ཅི་བཤད། །
ན་ཚ་མེད་ལེས་ཅི་ཟོས། །
ཁ་བདེ་ན་སྡེ་པའི་དཔོན་པོ། །
ལག་བདེ་ན་སྡེ་པའི་གཡོག་པོ། །
ཁ་ཤ་ངོ་ན་ཨོང་ཤ་གསུམ། །
ག་ནས་འཐེན་ཀྱང་རང་ཤ་རེད། །
ཁ་ཚོད་དཔག་ལེའི་འགྲོ་ཚོད། །
གཏོར་མར་དཔག་ལེའི་གཏོར་རྒྱན། །
ཁ་ནང་ལ་ཤོང་ཚོད། །
མིད་ནང་ལ་ཐར་ཚོད། །
ཁ་ཕྱེ་མར་མཆོད་ལེའི་བཟང་ཤེས་མེད་ལེ། །
མིག་ལ་ཆས་སྦྱར་བའི་ངན་ཤེས། །
11

ཁ་ནང་གང་ཡོད་ལྕེ་ལ་རྒྱུས་ཡོད། །
རུམ་ནང་གང་ཡོད་ལག་ལ་རྒྱུས་ཡོད། །
ཁ་གང་དབུགས་ཀྱིས་འགྲུབ་ཚོད། །
ལུས་གང་ལག་པས་རྙབ་ཚོད། །
ཁ་སྙན་སྙན་ལྕེ་ཡི་སྒྱུར་ཕྱོགས།། །
འཛུམ་སོ་དཀར་པགས་པའི་ཐང་ལྷོད། །
ཁ་བཟང་ཡིན་མིན་སྒོ་ལ་སླེབས་ཉིན་ཤེས། །
དཔའ་མ་ཨེ་རེད་ཁེར་ཐུག་རྒྱག་ཉིན་ཤེས། །
ཁ་ནས་ཐོན་ཚད་ཚིག་མིན། །
ལག་ནས་ཐོན་ཚད་མདུང་མིན། །
ཁ་དང་ཁ་སྤུ་གཤིབ་གཤིབ། །
མིག་དང་རྫི་མ་གཤིབ་གཤིབ། །
ཁ་བརྡ་ཞོ་བསྙལ་བསྙལ། །
ཆག་སྒོ་ཆང་ལང་ལང་། །
ཁ་ལག་པ་གཉིས་ཀྱིས་བཟོས་ལེ་དེ། །
མགོ་མཇིང་པ་གཉིས་ཀྱིས་འཁུར་དགོས། །
12

:
ཁ་འོ་མ་ལས་འཇམ། །
ཞེ་ཚེར་མ་ལས་རྩུབ། །
ཁ་ཨ་ཡག་ཇ་ཆང་མར་ཁུ། །
སེམས་མ་ཡག་དགོ་རུ་འཁྱོག་ཐོ། །
ཁ་ཨ་ཡག་རྒྱ་ལྕང་ལོ་མ་མཛེས། །
དོན་མ་ཡག་སྡོང་རྒན་མཛེར་བ་འདྲ། །
ཁ་ཨ་ཡག་རྒྱ་ལྕང་ཕྱུག་མོ་ལ། །
སེམས་གངས་དཀར་སྒྲིབ་པ་མ་བྱང་ལེ། །
ཁ་མེ་ཆ་གཉིས་དེ་བརྡབས་ན་བྱང་། །
ལས་བྱ་བ་གཉིས་དེ་དྲང་ན་བཟང་། །
ཁ་གཡས་ནས་མར་ཁུ་འགྲིམ། །
མར་ཁུས་ས་ཁ་འཇམ། །
ཁ་གཡོན་ནས་བཙོ་ཁུ་འགྲིམ། །
བཙོ་ཁུས་རྒྱལ་ཁམས་བརྫད། །
ཁ་ཤོས་མར་ཁུ་མི་ཚོར། །
དབུལ་པོས་ནོར་བུ་མི་འཇུ། །
ཁ་ཤོར་གཏམ་ལ་སྐུང་རྒྱུ་མེད། །
ལག་ཤོར་མདའ་ལ་བཟུང་རྒྱུ་མེད། །
13

14
ཁ་མེད་ཨ་རུ་བྱིའུ་སྐེ་དེ། །
ཁ་མེད་དེ་གྲགས་ཡོང་ཟེར་ཁ་འདྲ། །
ལག་མེད་ཤིང་གི་སྦ་ར་དེ། །
ལག་མིན་དེ་རྒྱོབ་ཤོག་ཟེར་ཁ་འདྲ། །
ཁ་དྲིན་ཅན་གྱི་ཟས་མ་ཟ། །
ཁ་གནད་ཅན་གྱི་ལས་དེ་ལོས། །
ཁ་རྩེད་མ་རྩེ་ཁོག་སྙིང་དཀྲུག་ཡོང་། །
ལག་རྩེད་མ་རྩེ་ལུས་གོས་གཤགས་ཡོང་། །
ཁ་ཏ་རི་མགོའི་རྡོ་སྤུངས་འདྲ། །
སྤུངས་རིམ་བཞིན་དུ་མཐོ་རུ་འགྲོ། །
ཁ་རྒས་རྒྱུ་དམར་ཡག་སྟག་ལ་ཡོད། །
ལུས་གོག་རྒྱུ་བྲེ་སེར་འབྲོང་ལ་ཡོད། །
ཁ་ནང་རྨ་དེ་ལྕེས་འཇམ་བཅོས། །
རུམ་ནང་མེ་དེ་ཕུས་འཇམ་གསོད། །
ཁ་ཁྲལ་ལ་རྒས། །
ལུས་ཁྲིམས་ལ་གོག །
ཁ་གང་གི་གཏམ་ཤོད་དུས། །
:

གྲལ་གང་གི་མི་འཚོ། །
འོག་གང་གི་རྟ་རྒྱུག་དུས། །
གདོང་གང་གི་ས་འཚོ། །
ཁ་ཁ་རོག་བསྡད་ན་ཁ་མཆུ་མེད། །
མགོ་རུམ་ལ་བཅུག་ན་ལྷགས་པ་མེད། །
ཁ་ནང་ལྕེ་ཡིས་མི་འཁོར་ལེ་དང་། །
སྒོང་སྐོགས་སེན་མོས་མི་ཕུག་ལེ་མེད། །
ཁ་དཀར་རྐྱང་ལ་ཁ་ལོ་མེད། །
བྲེ་སེར་འབྲོང་ལ་སྣ་ལོ་མེད། །
ཁ་བདག་མེད་དོ་མ་འཚེར་འཚེར། །
ལུས་བདག་མེད་གསོར་ལོ་སྐོར་སྐོར། །
ཁ་བདེ་ནས་གྱོད་གླ་བླངས། །
ཤུགས་ཆེ་ནས་རོ་གླ་བླངས། །
ཁ་བཤད་ཆུ་ཡི་ལྦུ་བ། །
ལག་ལེན་གསེར་གྱི་ཐིགས་པ། །
ཁ་ལེབ་མ་ལ་ལབ་ཁྲལ། །
D དོ་མ་ནི་རྟ་ལ་གོ།
15

བོ་ལེབ་ མ་ལ་སུག་ཁྲལ། །
ཁ་ཕོར་མ་འདྲེས་ན་ཆམ་རིམས་མི་རྒྱག །
སྙིང་གཏམ་མ་བཤད་ན་གྲོས་འགོ་མི་ཐོན། །
ཁ་ལ་དགོས་པའི་ཟས། །
རྨ་ལ་དགོས་པའི་སྨན། །
ཁ་ཆུ་སྣ་ཆུ་ལྷགས་པས་བསྡུ། །
བ་ར་བོང་གསུམ་མུན་པས་བསྡུ། །
ཁ་ཚིག་ཤོར་ལག་པས་འཇུ་ས་མེད། །
ལག་རྡོ་ཤོར་རྐང་པས་འཇུ་རྒྱུ་མེད། །
ཁ་ཟུར་གསུམ་གྱོད་ཀྱི་སྒོ་མོ་ཡིན། །
ལབ་ཤེས་ན་གཏམ་གྱི་བང་མཛོད་ཡིན། །
ལབ་མ་ཤེས་བྱུར་གྱི་སྣ་འདྲེན་རེད། །
ཁ་བ་ཉིན་དགུ་མཚན་དགུ་བབས་ཀྱང་། །
བྱིའུ་ཅོག་ཆུང་གསུང་ལ་འགྱུར་བ་མེད། །
ཁྭ་ཏས་སྒྲོ་བསྟོད། །
ངན་པས་རང་བསྟོད། །
® བོ་ལེབ་ནི་ཁྱི་སུག་ལ་གོ།
16

ཁ་དཀར་རྐྱང་ལ་རྔོ་བརྒྱབ་ན། །
ཡ་སོ་ཅན་གྱི་མིང་ལ་གནོད། །
བྲེ་སེར་འབྲོང་ལ་རྔོ་བརྒྱབ་ན། །
རུ་ཐུར་ཅན་གྱི་མཚང་ལ་ཕོག །
ཁ་བཤད་ཁུངས་སྐྱེལ། །
རྡོག་ག་ར་སྤྲོད། །
ཁ་ཨ་ཀྲད་འདྲ་ཡི་ནང་ནས། །
གཏམ་ལྷམ་འཚང་འདྲ་ཞིག་དོན། །
ཁ་ཆེམས་བཞག་ནས་མ་ཤི་ན། །
འཆི་བདག་བདུད་ལ་ངོ་རེ་ཚ། །
ཁ་ཤོའི་ཁ་ལ་འདུ་དུས་མེད། །
ཀི་ཧོ་ཧོ་ཟེར་དུས་འདུས་ལེ་རེད། །
ཁ་ཟུར་སུམ་གྱོད་ཀྱི་སྒོ་མོ་ཡིན། །
རྟ་བཞི་མོ་བརྒྱ་ལས་འཚོ་སྐྱོང་དཀའ། །
ཁ་རུ་ངན་དུས་མིས་སྡང་། །
གོས་ཧྲུལ་ངན་དུས་ཁྱིས་སྡང་། །
@ ཁ་རུ་ནི་དངོས་ངན་པ་ལ་གོ །
17

ཁ་གཉིས་ཁོལ་མོ་འབུད། །
ངོ་གཉིས་ཌ་རུ་དཀྲོལ། །
ཁ་བདེ་ལེའི་མི་དེ་ཤོད་རྒྱུ་མང་། །
ལག་བདེ་ལེའི་མི་དེ་ལས་རྒྱུ་མང་། །
ཁ་བདེ་མོའི་རྒྱབ་ལ་རྒྱུ་ཞིག་དགོས། །
རྒྱུ་མེད་ན་མུག་ལྕེ་སྟོང་རྡེབ་རེད། །
བུ་དཔའ་བོའི་རྒྱབ་ལ་དཔུང་རོགས་དགོས། །
དཔུང་མེད་ན་དྲེད་ཕོ་ཁེར་འདུག་ཡིན། །
ཁ་གྲུ་བཞིའི་སྒོ་མོ་ཕྱེ་ཚོད་ཟིན། །
ལྕེ་དམར་མོའི་དར་ལྕེ་རྡེབ་ཚོད་དགོས། །
ཁ་སོ་མེད་ཟས་དང་བྲལ། །
་རྒྱུ་མེད་གཉེན་དང་བྲལ།
།
ཁ་ལ་ཟ་ར